
Bilješke uz obrazac PR-RAS
za razdoblje 01. siječnja do 30. rujna 2022. godine



Prihodi i primici proračuna Grada Sinja u razdoblju 01. siječnja – 30. rujna 2022. godinu ostvareni su u iznosu od 59.660.849,73kn, što je u odnosu na isto razdoblje 2021. godine ostvarenje manje  u iznosu od 1.391.554,27 kuna odnosno 2,30%  Rashodi i izdaci izvršeni su u iznosu od  69.022.722,89kn što je za 16.399.634,89kn, odnosno 31,20% više od rashoda 2021. godine.

Razlika prihoda i primitaka i rashoda i izdataka iznosi 9.361.873,16 kn. Preneseni višak prihoda i primitaka iz prethodne godine iznosi 24.391.098,30 kuna, tako da preneseni višak prihoda i primitaka raspoloživ u sljedećem razdoblju iznosi 15.029.225,14 kn.


Ukupni prihodi poslovanja iznose 59.242.441,44 kn i u odnosu na isto razdoblje 2021. god. smanjeni su za 2,00%.


Prihodi od poreza iznose 28.297.807,26 kn sto je povećanje u odnosu na prethodnu godinu za 13,60%.

· Porez i prirez na dohodak ostvaren je u iznosu 25.467.377,01kn što je za 10,10% više u odnosu 2021.god. Čini vrijednosno najznačajniju stavku unutar prihoda od poreza s udjelom od 90,00%,
· Porezi na imovinu iznose 2.801.267,80 kn a u odnosu na prethodnu godinu povećali su se za 63,60%. Značajnije povećanje u okviru ove skupine prihoda bilježi porez na promet nekretnina koji je u odnosu na 2021. godinu povećan za 91,00%. Ostvarenje ovoga prihoda u prvom redu ovisi o ponudi i potražnji na tržištu nekretnina.
· Porezi na robu i usluge iznose 29.162,45 kn i u odnosu na prethodnu godinu su se smanjili za 46,10%. Radi se o naplati dugovanja iz prethodnog razdoblja.


Pomoći su ostvarene u iznosu od 24.574.004,25kn, te bilježe smanjenje u odnosu na isto razdoblje 2021. god. za 4,80%. Čine ih:

· Pomoći proračunu iz drugih proračuna i izvanproračunskih korisnika ostvarene su u iznosu 17.328.024,05kn, čine vrijednosno najznačajniju stavku unutar pomoći, a u odnosu na prethodnu godinu smanjeni su za 5,30%. Odnose se na tekuće pomoći iz državnog proračuna s osnova fiskalnog izravnanja sukladno Odluci o udjelu fiskalnog izravnanja za pojedinu općinu, grad i županiju za 2022. godinu, Ministarstvo Financija, Republike Hrvatske.

· Pomoći od izvanproračunskih korisnika ostvarene su u iznosu od 2.829.779,60 kn u odnosu na prethodnu godinu značajno su povećane. Odnose se na kapitalne pomoći odnosno sredstva Fonda za zaštitu okoliša i energetsku učinkovitost za projekt Sanacije odlagališta komunalnog otpada Mojanka dio I. faze. Fond sufinancira 75,00% vrijednosti predmetne investicije

· Pomoći izravnanja za decentralizirane funkcije ostvareni su u iznosu od 1.702.933,20kn i bilježe neznatno smanjenje u odnosu na 2021. god. za 0,30%

· Pomoći temeljem prijenosa EU sredstava ostvarene su u iznosu od 2.713.267,40 kn te u odnosu na prethodnu godinu smanjene za 36,30%. Odnose se na tekuće pomoći  temeljem prijenosa EU sredstava u okviru projekta Zaželi  - pod nazivom „Susjeda brine o susjedi“ temeljem Ugovora o dodjeli bespovratnih za projekte koji se financiraju iz Europskog socijalnog fonda


Prihodi od imovine ostvareni su u iznosu 1.056.405,77 kn i u odnosu na isto razdoblje 2021. god, smanjeni su za 24,00%. Vrijednosno najznačajniji prihodi unutar ove skupine odnose se na prihode od nefinancijske imovine, a koji su u odnosu na prethodnu godinu smanjeni za 9,90%,

· Prihodi od zakupa i iznajmljivanja imovine (poslovni prostori, poljoprivredna zemljišta, najam stanova) ostvareni su u iznosu 620.666,54 kuna odnosno veći su za 70,4% u odnosu na ostvarenje prethodne godine, dio potraživanja iz prethodnih razdoblja naplaćen je u tekućoj godini temeljem Odluke Gradskog vijeća
· Naknada za korištenje nefinancijske imovine ostvarene u iznosu od 414.519,70 kuna, što je smanjenje od 44,30% u odnosu na isto razdoblje 2021. god. Odnosi se na naknadu za pravo služnosti, HT plaća naknadu za pravo puta Gradu Sinju kao vlasniku nekretnina na kojima se nalazi elektroničko – komunikacijska struktura HT-a.


Prihodi od upravnih i administrativnih pristojbi, pristojbi po posebnim propisima i naknada ostvareni su u iznosu od 3.807.917,85 kn, te bilježe smanjenje u odnosu na isto razdoblje 2021. god. za 14,50%, Vrijednosno najznačajniju stavku čini prihod od komunalne naknade ostvaren u iznosu 3.345.219,52 kn što predstavlja smanjenje u odnosu na 2021.god. za 13,50%.  Ostvarenje je veće u 2021. god. budući da je u 2021. god. naplaćen dio prihoda iz 2020.god., u 2020. god. temeljem Odluke Gradskog vijeća uslijed pandemije COVID-19 odgođena je obveza plaćanja. Prihod od komunalnog doprinosa u iznosu od 431.903,02 kn što predstavlja povećanje u odnosu na 2021. za 1,50%.

Prihodi od prodaje proizvoda i roba te pruženih usluga, prihodi od donacija te povratu po protestiranim jamstvima ostvareni su u iznosu 214.950,80 kn i u odnosu na prethodnu godinu povećani su za 25,20%. Ostvareni su od usluga prodaje električne energije (solari) u iznosu 60.170,76kn, te od usluga obračuna prihoda od naplaćene naknade za uređenje voda (10% prihoda) u iznosu 154.780,04kn.


Ostali prihodi ostvareni su u iznosu 1.291.355,51kn što je za 66,90% manje u odnosu na 2021.god. Čine ih:
· Prihodi s osnove eko rente s osnovom odlaganja komunalnog otpada na odlagalište Mojanka naplaćeni su u 50% manjem iznosu u odnosu na isto razdoblje prethodne godine. 
· Odobrena sredstva po podnesenim ZNS-ovima od strane Hrvatskih voda za Projekt Aglomeracije, rješavanje imovinsko-pravnih odnosa i početak izgradnje na navedenom projektu, ostvarena su u 53% manjem iznosu u odnosu na isto razdoblje prethodne godine. 
· Ostvarenje je manje u 2022. godini jer je u 2021. god. naplaćena i presuda u korist Grada Sinja u sporu sa Autoprijevozom Sinj d.o.o., te su doznačena sredstva Županije za provođenje lokalnih izbora.


Ukupni prihodi od prodaje nefinancijske imovine manji su u odnosu na isto razdoblje u 2021. god. za 28,00%, ostvareni su u iznosu 418.408,29 kn. To je prvenstveno rezultat manjih prihoda od prodaje zemljišta.

· Prihodi od prodaje neproizvedene dugotrajne imovine bilježe pad od 46,20% u odnosu na prethodnu godinu. Odnose se na prodaju zemljišta na području Gospodarske zone Kukuzovac temeljem provedenih natječaja za prodaju / pravo građenja građevinskog zemljišta na području GZK na iskazanog interesa ulagača.
· Prihod od prodaje stambenih objekata odnosi se na prihod od prodaje stanova na kojima je postojalo stanarsko pravo, bilježi rast od 6,30%. Ukupno je naplaćeno 213.817,04kn.



Ukupni rashodi poslovanja iznose 62.694.470,73kn i u odnosu na isto razdoblje 2021. god. povećani su za 32.19%.

Rashodi za zaposlene iznose 6.456.212,57 kn i u odnosu isto razdoblje 2021. godine veći su  su za 16,30%. Do povećanja je došlo zbog realizacije projekta „Zaželi faza II“ po kojem je zaposleno 35 osoba.


Materijalni rashodi ostvareni su u iznosu od 15.943.663,55 kn a bilježe povećanje u odnosu na 2021. za 63,80%. U nastavku se obrazlažu značajnija povećanja/smanjenja na navedenim skupinama konta, skupine konta koje nisu obrazložene ostvarene su u približnom iznosu kao i prethodne godine u istom izvještajnom razdoblju. 

· Naknade troškovima zaposlenih iznose 118.771,16kn i u odnosu na 2021. su povećani za 33,80%

· Rashodi za materijal i energiju iznose 4.937.928,51 kn i bilježe znatno povećanje u 2022. god. za 162,80%, vrijednosno najznačajniju stavku u okviru ove skupine rashoda čine rashodi za električnu energiju koji iznose 4.455.082,62 kn i povećali su se u odnosu na isto promatrano razdoblje 2021.god. za 153,30%. Razlog povećanja je poskupljenje električne energije uslijed energetske krize

· Rashodi za usluge ostvareni su u iznosu 8.778.264,98 kn i bilježe povećanje u odnosu na 2021. za 56,40%. U okviru rashoda za usluge najznačajniji su rashodi za tekuće i investicijsko održavanja, a odnose se na održavanje nerazvrstanih cesta, javne rasvjete, zelenih površina, te sportskih objekata, zatim slijede rashodi za komunalne usluge, a odnose se na čišćenje i pranje ulica i trgova, kosidbu zelenih površina, sadnju, zalijevanje, prehranu i pilanje stabala, cvijeća i ostalih sadnica, uklanjanje šiblja, veterinarsko-higijeničarske poslove, deratizaciju i dezinsekciju, te zbrinjavanje napuštenih životinja.

· Ostali nespomenuti rashodi ostvareni su u iznosu 2.108.698,90 kn i smanjeni su u odnosu na isto razdoblje 2021. god. za 1,90%. U okviru ovih rashoda vrijednosno najznačajniji su rashodi za financiranje kulturnih manifestacija u okviru programa Alke i Velike Gospe, programa Adventa, te ostalih manifestacija u tijeku godine.

· Financijski rashodi ostvareni su u iznosu 141.434,50 kn i povećani su u odnosu na isto razdoblje 2021. god za 50,40%. Razlog povećanje financijskih rashoda u 2022. godini je plaćanja naknade zbog neispunjenja kvote za zapošljavanje osoba sa invaliditetom

· Subvencije bilježe povećanje u odnosu na 2021.god. i to za 7,4% a ostvarene su u iznosu od 927.645,34 kn. Subvencije su doznačene Gradskom kinu u iznosu 60.000,00kn, Poduzetničkom centru za održavanje sajma pršuta u iznosu 60.000,00kn, subvencije poljoprivrednicima u iznosu 800.000,03kn, te subvencije obrtnicima – poticanje zapošljavanja u iznosu 7.645,31kn.

· Pomoći dane u inozemstvo i unutar općeg proračuna ostvarene su u iznosu od 12.127.008,10 kn i bilježe neznatno povećanje u odnosu na 2021.god. za 1,40%.

- Pomoći unutar općeg proračuna odnose se na:
- Tekuće pomoći unutar općeg proračuna iznose 849.844,10 kn, a odnose se na sredstva koja su doznačena Općini Otok – partneru u sklopu provedbe projekta „Zaželi faza II – Susjede brinu o susjedama“ čiji je nositelj Grad Sinj, sredstva su doznačena sukladno odobrenim ZNS-ovima.
- Tekuće pomoći proračunskim korisnicima drugih proračuna povećane su za 80,40% u odnosu na prethodnu godinu, radi se o tekući pomoćima danim Muzeju Cetinske krajine 35.000,00kn, te školama sa područja grada u iznosu 17.325,00kn.

- Prijenos proračunskim korisnicima iz nadležnog proračuna za financiranje redovne djelatnosti utrošeno je 11.224.839,00 kn i bilježi povećanje za 13,30% u odnosu na isto razdoblje u 2021.god. Evidentirani su prijenosi proračunskim korisnicima za prvo polugodište kako slijedi: 

- Dječji vrtić Bili cvitak u iznosu 7.725.574,00kn,
- Javne gradske knjižnice Grada Sinja u iznosu 260.700,00kn,
- Javna vatrogasna postrojba Grada Sinja u iznosu 3.238.565,00kn.

· Naknada građanima i kućanstvima na temelju osiguranja i druge naknade iznose 9.818.688,56 kn i bilježe povećanje u odnosu na isto razdoblje 2021.god. 47,40%. Ovo povećanje je prvenstveno rezultat Odluke o podjeli naknada nezaposlenima i umirovljenicima sa područja grada Sinja za uskrsne blagdane, Odluke o povećavanjem naknada za novorođenčad, te Odluke o povećavanju stipendija studentima sa područja grada Sinja.

· Ostali rashodi ostvareni su u iznosu od 17.279.818,11 kn i pokazuju porast za 37,50% u odnosu isto razdoblje 2021.god. Tekuće donacije su ostvarene u iznosu 10.832.546,72 kn i bilježe porast za 11,90%, a kapitalne donacije izvršene su u iznosu od 3.203.113,50 kn s porastom od 184,50% u odnosu na 2021.god. Vrijednosno najznačajniju stavku čini kapitalna donacija za izgradnju dječjeg vrtića u Brnazama u iznosu 2.831.755,50 kn. Ostale kapitalne donacije su: 100.000,00kn za izgradnju crkve na Radošiću, 15.000,00kn za crkvu Sv.Ante u Turjacima, 80.000,00kn Gradskoj glazbi Sinj, 57.430,00kn Dobrovoljnom vatrogasnom društvu, 45.000,00kn HVIDR-i, 20.000,00 kn Župi Gospe Sinjske za obnovu crkvene dvorane u Čitluku, te 53.928,00kn Dječjem vrtiću Blagovijest za nabavku igrala za djecu.

· Kazne, penali i naknade štete ostvarene su u iznosu 966.819,80kn i u odnosu na 2021.god. su povećane za 24,30%. Odnosi se na naknadu za smanjenje količine miješanog komunalnog otpada po rješenju Fonda.

· Kapitalne pomoći su ostvarene u iznosu od 2.277.338,09 kn i veće su u odnosu na isto razdoblje 2021. za 132,40%. Kapitalne pomoći doznačene su za slijedeće namjene:
-Vodovodu i odvodnji Cetinske krajine d.o.o. u svrhu izgradnje Integriranog sustava odvodnje iz fondova EU u iznosu 1.643.014,25kn
-GZK u svrhu izgradnje prometnica u gospodarskoj zoni u iznosu 567.611,61kn
-Kamičak d.o.o. u svrhu nabavke opreme za sportske objekte u iznosu 66.712,23kn

Ukupni rashodi za nabavu nefinancijske imovine u 2022.god. ostvareni su u iznosu od 6.328.252,16 kn i evidentirano je povećanje za 21,80% u odnosu na 2021.god. Rashodi se odnose na slijedeće:

· Obnova uredskih prostorija i opreme – 123.085,85kn
· Sanacija Gradske tvrđave – 232.256,25kn
· Sanacija odlagališta komunalnog otpada Mojanka – 1.991.463,82kn
· Izgradnja sortirnice i kompostane – 2.100,00kn
· Nabavka i ugradnja kućišta za kamere i videokamere na javnim površinama – 151.875,00kn
· Izgradnja velikog igrališta sa umjetnom travom uz gradski stadion NK Junak s uređenjem popratnih objekata – 1.976.791,42kn
· Family Point igralište – 24.750,00kn (izrada projektne dokumentacije)
· Izgradnja nogostupa od Zorke Macan do spomenika Radošić gornji – 11.875,00kn (izrada geodetskog snimka i geodetske podloge)
· Sustav energetske učinkovitosti na objektima u vlasništvu Grada – fotonaponske – 86.250,00kn (izrada projektne dokumentacije)
· Kupnja zemljišta, čestica zemlje 300/47 ZU1017 – 68.300,00kn, te čestica zemlje 2323/28 K.O.Glavice – 52.579,22kn
· Kupnja Gradskog bazena – 1.502.175,60kn 
· Izrada prostornih planova, izmjene i dopune GUP-a – 104.750,00kn

[bookmark: _GoBack]Stanje novčanih sredstava na kraju izvještajnog razdoblja iznosi 15.044.630,96kuna.

Bilješke uz obrazac OBVEZE
za razdoblje 01. siječnja do 30. rujna 2022. godine


Ukupne obveze Grada Sinja na dan 30.09.2022. godine iznose 263.785,66kn. Ukupne dospjele obveze iznose 27.073,33kn, a ukupne nedospjele obveze iznose 236.712,33kn.

Sve dospjele obveze odnose se na račune čije dospijeće ne prelazi prekoračenje od 60 dana, radi se o redovitim računima koji su izdani kroz rujan, a plaćeni u listopadu.




